Document ID: 31997D0352

KOMMISSIONENS BESLUTNING af 20. maj 1997 om ændring af listen over industriområder i tilbagegang, der er omfattet af mål nr. 2 som fastlagt ved Rådets forordning (EØF) nr. 2052/88 (97/352/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2052/88 af 24. juni 1988 om strukturfondenes opgaver og effektivitet samt om samordningen af deres interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter (1), senest ændret ved forordning (EF) nr. 3193/94 (2), særlig artikel 9, stk. 3,
efter høring af Det Rådgivende Udvalg for Udvikling og Omstilling i Regionerne, og
ud fra følgende betragtninger:
Ved Kommissionens beslutning 94/169/EF (3) blev der fastlagt en første liste over støtteberettigede områder under mål nr. 2 for perioden 1994 til 1996;
denne liste blev ændret ved Kommissionens beslutning 96/472/EF af 26. juli 1996 (4) for programmeringsperioden 1997 til 1999;
de franske myndigheder har anmodet Kommissionen om at revidere områdeinddelingen under mål nr. 2 for departementet Maine-et-Loire -
VEDTAGET FØLGENDE BESLUTNING:
Artikel 1
Listen over industriområder i tilbagegang, der er omfattet af mål nr. 2 for perioden 1997 til 1999, som fastsat på basis af artikel 9, stk. 3, i forordning (EØF) nr. 2052/88, ændres for så vidt angår departementet Maine-et-Loire som følger:
- på listen over industriområder i tilbagegang indsættes kantonen Champtoceaux og området omkring banegården i Angers afgrænset af Boulevard de l'Ecce-Homo, Rue Auguste Cautier, Rue Denis Papin, Place de la Gare, Avenue Turpin, Rue Bel Air, Rue Fulton, Rue Albéric Dubois, en ret linje i forlængelse af Rue Vatier indtil Maine-floden, flodens venstre bred og Boulevard Olivier Couffon
- følgende kvarterer fjernes fra den gældende liste over industriområder i tilbagegang, der er støtteberettigede under mål nr. 2: kvarteret Létanduère-Eblé afgrænset af Avenue de Chanzy, Rue Roisnet, Rue Eblé, Boulevard Portet, Boulevard Chaumin og Boulevard Bédler og kvarteret Jeanne d'Arc-Bellefontaine afgrænset af Boulevard Saint-Michel, Avenue Pasteur og Avenue Montaigne, Rue Leclerc Guillory, Avenue Jeanne d'Arc, Avenue du 11 novembre 1918 og Boulevard Bessonneau.
Artikel 2
Denne beslutning er rettet til medlemsstaterne.
Udfærdiget i Bruxelles, den 20. maj 1997.

Labels: 18
15
19